CELEX: 62008TA0471
Language: hu
Date: 2011-06-07 00:00:00
Title: T-471/08. sz. ügy: A Törvényszék 2011. június 7-i ítélete — Toland kontra Parlament ( „A dokumentumokhoz való hozzáférés — 1049/2001/EK rendelet — A parlamenti asszisztensi támogatásról szóló belső ellenőrzési jelentés — A hozzáférés megtagadása — Az ellenőrzési, vizsgálati vagy auditálási tevékenység céljának védelmére vonatkozó kivétel — A döntéshozatali eljárás védelmére vonatkozó kivétel” )

16.7.2011   
            
            
               HU
            
            
               Az Európai Unió Hivatalos Lapja
            
            
               C 211/23
            
         A Törvényszék 2011. június 7-i ítélete — Toland kontra Parlament
   (T-471/08. sz. ügy) (1)
   
   (A dokumentumokhoz való hozzáférés - 1049/2001/EK rendelet - A parlamenti asszisztensi támogatásról szóló belső ellenőrzési jelentés - A hozzáférés megtagadása - Az ellenőrzési, vizsgálati vagy auditálási tevékenység céljának védelmére vonatkozó kivétel - A döntéshozatali eljárás védelmére vonatkozó kivétel)
   2011/C 211/49
   Az eljárás nyelve: angol
   
      Felek
   
   
      Felperes: Ciarán Toland (Dublin, Írország) (képviselők: A. Burke, solicitor, E. Regan, SC és J. Newman, barrister)
   
      Alperes: Európai Parlament (képviselők: H. Krück, N. Lorenz és D. Moore meghatalmazottak)
   
      A felperest támogató beavatkozók: Dán Királyság (képviselők: B. Weis Fogh és C. Vang meghatalmazottak), Finn Köztársaság (képviselők: J. Heliskoski, A. Guimaraes-Purokoski és H. Leppo meghatalmazottak) és Svéd Királyság (képviselők: A. Falk, S. Johannesson és K. Petkovska meghatalmazottak)
   
      Az ügy tárgya
   
   A 2008. augusztus 11-i A(2008) 10636. sz. európai parlamenti határozat amiatt történő részleges megsemmisítése iránti kérelem, hogy abban a Parlament megtagadta a belső ellenőrzési szervezeti egysége által készített, „A parlamenti asszisztensi támogatásra vonatkozó belső ellenőrzés” című 2008. január 9-i 06/02. sz. jelentéshez való hozzáférést.
   
      Az ítélet rendelkező része
   
   
               1.
            
            
               A Törvényszék megsemmisíti a 2008. augusztus 11-i A(2008) 10636. sz. európai parlamenti határozatot amiatt, hogy abban a Parlament megtagadta a belső ellenőrzési szervezeti egysége által készített, „A parlamenti asszisztensi támogatásra vonatkozó belső ellenőrzés” című 2008. január 9-i 06/02. sz. jelentéshez való hozzáférést.
            
         
               2.
            
            
               A Parlament maga viseli saját költségeit, illetve köteles viselni a Ciarán Toland részéről felmerült költségeket.
            
         
               3.
            
            
               A Dán Királyság, a Finn Köztársaság és a Svéd Királyság maga viseli saját költségeit.
            
         
      (1)  HL C 32., 2009.2.7.